01/08/2012 | Administración LocalProvincial
Deputación Provincial da Coruña
Secretaría Xeral. Servizo de Xestión de Plans. Sección de Plans Especiais
Aprobación das bases reguladoras do Plan “DTC 94: Unha Deputación para todos os Concellos”

O Pleno da Deputación provincial da Coruña, na sesión ordinaria que tivo lugar o vintesete de xullo de dous mil doce (27/07/2012), acordou a aprobación do seguinte asunto: O presente Plan “DTC 94: Unha deputación para todos os concellos”, finánciase cunha achega provincial na anualidade 2012 por importe de 24.000.000,00 € e ademais coas achegas que voluntariamente realicen os concellos para completar o financiamento dos investimentos. A aprobación destas bases queda sometida á condición suspensiva da entrada en vigor do expediente de modificación de créditos 4/2012 no que se consigne crédito necesario para o seu financiamento nas partidas 0501/459G/46201 e 0501/459G/76201. Consonte co anterior, non se poderá realizar acto ningún que supoña directa ou indirectamente compromiso provincial de transcendencia presupostaria en tanto non se cumpra esta condición suspensiva. En ningún caso a presente convocatoria xerará dereito algún a favor dos solicitantes mentres tanto non se dean as condicións presupostarias, procedimentais e xurídicas de aplicación. O artigo 36 da Lei 7/1985, de 2 de abril, reguladora das bases do réxime local, establece que é competencia propia das deputacións provinciais a asistencia e a cooperación xurídica, económica e técnica aos concellos, especialmente aos de menor capacidade económica e de xestión. Por iso, especialmente neste momento de crise económica, a finalidade deste plan é axudar aos concellos da provincia para garantir a adecuada prestación dos servizos públicos municipais esenciais mediante o financiamento dos investimentos e dos gastos municipais que de seguido se detallan: A) OBRAS E SUBMINISTRACIÓNS Obras de reparación ou mantemento dos edificios ou das instalacións municipais, actuacións de reparación ou mantemento dos camiños municipais e do alumeado público e as reparacións ou mantementos da subministración de auga potable e da rede de sumidoiros. En todo caso, deben ser obras para as que o concello teña a plena dispoñibilidade dos terreos necesarios para a súa execución, e que non precisen de autorizacións ou, no caso de que sexan precisas, conten con elas xa no momento da solicitude, o que deberá acreditarse documentalmente como se indica na base 5. Tamén poderá solicitarse a inclusión de adquisición de maquinaria, material técnico especial, ou vehículos directamente destinados ao funcionamento dos servizos públicos. B) HONORARIOS DE REDACCIÓN DE PROXECTOS DE OBRAS Honorarios de redacción de proxectos de obras contratados externamente. C) ACHEGAS MUNICIPAIS A OUTROS PLANS, PROGRAMAS E CONVENIOS Financiamento da achega municipal para participar noutros plans, programas ou convenios da deputación ou doutras administracións públicas que teñan como obxecto as actuacións de reposición ou mantemento, ou as subministracións indicadas no apartado A). Non é posible a súa aplicación ás obras incluídas no “Plan provincial de cooperación ás obras e servizos de competencia municipal” (POS) porque a súa normativa esixe que o concello realice unha achega mínima obrigatoria do 5% do presuposto de cada obra. As obras ou subministracións para cuxa achega municipal se solicita financiamento, deben estar adxudicadas no momento da solicitude. D) FINANCIAMENTO DO GASTO CORRENTE DO CONCELLO DA ANUALIDADE 2012 Financiamento dos gastos correntes directamente asociados ao funcionamento dos servizos públicos de cada concello. No suposto de que o concello opte por destinar parte da cantidade asignada ao financiamento de gastos correntes do concello previstos para o exercicio 2012, a intervención ou secretaría-intervención de cada concello deberá elaborar unha previsión, para o exercicio 2012, dos gastos correntes directamente asociados ao funcionamento dos servizos mínimos obrigatorios en cada concello por razón da súa poboación, segundo o establecido no art.26 da Lei 7/1985, do 2 de abril, reguladora das bases do réxime local. No suposto de que o concello destinara parte da cantidade asignada ao financiamento de gastos correntes no POS 2012, deberán coordinarse os gastos imputados para que non exista un exceso de financiamento. Do mesmo modo só poderán incluirse outros gastos de financiamento afectado no importe non financiado por outras administracións públicas ou por achegas privadas, de tal xeito que o financiamento finalista total non poida exceder do 100% do gasto acreditado. Poderán incluírse os gastos de funcionamento dos servizos de subministración de auga potable, de rede de sumidoiros, limpeza viaria, recollida domiciliaria de lixo, alumeado público, mantemento dos accesos aos núcleos de poboación, mantemento de parques públicos e aqueles outros que estean directamente asociados ao funcionamento dos servizos mínimos obrigatorios en cada concello. Non obstante, tamén poderán incluírse os gastos de socorristas de praias e piscinas, e a limpeza de praias, que non foran financiados por outros programas provinciais ou doutras administracións públicas. Os custos de persoal só poderán incluírse cando estean total e directamente adscritos ao funcionamento dos devanditos servizos municipais. Non poderán ser obxecto deste plan os gastos de persoal adscritos ao mantemento de servicios sociais municipais que foran financiados a través de convenios específicos para esta finalidade. Concretamente poderán incluírse os gastos que de seguido se detallan: - persoal total e directamente adscrito ao servizo, coa excepción sinalada con anterioridade respecto aos servizos sociais municipais - bens e servizos correntes - intereses de préstamos asociados directamente ao servizo - achegas a entes supramunicipais ou outros que realizan o servizo Os destinatarios deste plan son os 94 concellos da provincia. O presente plan anual financiarase entre a deputación e os concellos que voluntariamente realicen achegas para o financiamento das actuacións a realizar. No suposto de que o concello realice achegas municipais voluntarias, deberá desagregar para cada actuación a parte que financia a deputación e a que financia o concello. O importe inicial da achega provincial a este plan para o exercicio 2012 ascende a 24.000.000,00 de euros, que se van consignar nas partidas 0501/459G/46201 e 0501/459G/76201 do expediente de modificación de créditos 4/2012 que o Pleno da Corporación na sesión ordinaria de xullo de 2012 vai aprobar de modo simultáneo á aprobación destas bases. A cada concello asígnaselle unha cantidade de achega provincial calculada aplicando as variables ponderadas que de seguido se indican: Da aplicación destas porcentaxes aos datos dos 94 concellos destinatarios do Plan resulta a cantidade de achega provincial que se lles asigna a cada un deles, e que se transferirá aos concellos na forma establecida na base 8. O presente plan ten carácter de parcialmente “prepagable” no sentido de que o 50% da achega provincial transferirase aos concellos unha vez que se reciba a documentación requirida na forma prevenida para cada un dos tipos de actuacións descritas na base 8. Os concellos que desexen participar neste plan, deberán presentar no rexistro xeral da deputación, ou nas formas previstas no artigo 38 da Lei 30/1992, do 26 de novembro, de réxime xurídico das administracións públicas e do procedemento administrativo común, ata o 30 de setembro de 2012, a seguinte documentación: Certificación do acordo do Pleno do concello segundo o modelo que figura como anexo I a estas bases, no que se acepten expresamente estas bases e se aprobe a solicitude a realizar, coa indicación da súa denominación, orzamento e detalle do seu financiamento por axentes cofinanciadores, de xeito que se concrete o importe que se financia con cargo á achega provincial e o que se financia con cargo á achega municipal voluntaria. No caso de que o concello realice achegas municipais voluntarias, deberá adoptar o compromiso firme de incluír no orzamento municipal crédito dabondo para o financiamento da achega municipal prevista. No caso de obras, no mesmo acordo indicarase expresamente que o concello conta cos terreos necesarios e coas autorizacións ou concesións administrativas precisas para a súa execución. Se o concello decide destinar a cantidade que se lle asigna neste plan ao financiamento da achega municipal obrigatoria para participar noutros plans ou programas da deputación ou doutras administracións públicas que teñan como obxecto as actuacións de reposición ou mantemento ou as subministracións indicadas nestas bases, deberá indicar os datos das actuacións ás que se destina e o plan no que se inclúen, desagregando o seu financiamento entre todas as administracións cofinanciadoras. Neste acordo incluirase a declaración do concello de que non solicitou nin percibiu ningunha subvención doutras administracións públicas para o financiamento das actuacións, e no caso de que existan axudas ou subvencións concorrentes doutras administracións ou da propia deputación para a execución da obra ou para o financiamento do gasto corrente (tamén no caso de ter solicitada unha achega para o financiamento de gastos correntes no POS 2012), deberá facilitar o detalle de cada unha delas e a acreditación de que a súa suma total non supera o 100% do seu importe. Igualmente, no devandito acordo autorízase á deputación a obter as certificacións da Axencia Estatal de Administración Tributaria e da Tesourería da Seguridade Social nas que se acredite que o concello está ao corrente nas súas obrigas tributarias e coa Seguridade Social. De non outorgar esta autorización, o concello deberá presentar as certificacións oportunas coa documentación da solicitude e coa documentación xustificativa requirida para o pago. Se o concello non ten previsto realizar ningunha sesión plenaria no prazo expresado no apartado primeiro desta base, poderá achegar o acordo do órgano competente que conteña o compromiso de someter dito acordo á consideración do pleno do concello na primeira sesión que realice. Non obstante, os municipios de gran poboación formalmente acollidos ao réxime previsto na Lei 57/2003, de 16 de decembro, de medidas para a modernización do goberno local, poderán adoptar o acordo de participación neste Plan polo órgano municipal que teña atribuida a competencia A) OBRAS E SUMINISTRACIÓNS Dous exemplares de cada proxecto técnico das obras ou prego de prescricións técnicas das subministracións, co contido establecido no Real Decreto Lexislativo 3/2011, de 14 de novembro, polo que se aproba o texto refundido da Lei de contratos do sector público (BOE nº 276 do 16 de novembro de 2011). Informe técnico individual para cada un dos proxectos presentados, no que se indiquen expresamente as autorizacións administrativas que se precisan para a súa execución, a dispoñibilidade dos terreos necesarios e outros aspectos de interese que deban terse en conta. Se se precisan autorizacións deberá achegarse o correspondente documento acreditativo de que o concello xa conta con elas. No caso de tratarse de fases, tramos, partes etc., neste mesmo informe técnico deberá xustificarse que se trata dunha obra susceptible de utilización ou aproveitamento separado, que constitúe unha unidade funcional, de acordo co establecido no artigo 86 do citado Real Decreto Lexislativo 3/2011. O orzamento mínimo de cada proxecto técnico de obra ou prego de prescricións técnicas das subministracións establécese en 30.000,00 euros. B) HONORARIOS DE REDACCIÓN DE PROXECTOS DE OBRAS Deberá presentarse unha memoria técnica xustificativa da necesidade de contratar externamente a redacción dos proxectos, con indicación da denominación da obra, presuposto do proxecto e dos honorarios de redacción, así como a forma do financiamento da obra indicando, no seu caso, o plan ou programa no que se vai incluír. C) ACHEGAS MUNICIPAIS A OUTROS PLANS, PROGRAMAS E CONVENIOS Debe presentarse unha ficha resumen cos datos das obras cuxa achega municipal se vai incluír neste Plan, detallando o seu financiamento desagregado segundo o modelo que figura como Anexo IV a estas bases. Este anexo debe presentarse por triplicado exemplar. D) FINANCIAMENTO DO GASTO CORRENTE DO CONCELLO DA ANUALIDADE 2012 No suposto de que o concello opte por destinar parte ou toda a cantidade asignada ao financiamento de gastos correntes do concello previstos para o exercicio 2012, a intervención ou secretaría-intervención deberá elaborar un informe segundo o modelo que figura como Anexo II, no que se conteña a previsión orzamentaria para o exercicio 2012 dos gastos correntes total e directamente asociados ao funcionamento dos servizos públicos mínimos obrigatorios en cada concello por razón da súa poboación, segundo o establecido no art.26 da Lei 7/1985, de 2 de abril, reguladora das bases do réxime local, referido aos servizos e aos conceptos de gasto que se detallan na base 2. D. Non obstante, tamén poderán incluírse os gastos de socorristas de praias e piscinas, e a limpeza de praias, que non foran financiados por outros programas provinciais ou doutras administracións públicas. No Anexo II o concello debe indicar os datos correspondentes aos servizos que desexe incluir, sempre que cubran o importe da achega provincial que o concello vai aplicar a esta finalidade, non sendo preciso cubrir os datos de todos os servizos. No suposto de que o concello destinara parte da cantidade asignada ao financiamento de gastos correntes no POS 2012, deberán coordinar os gastos imputados para que non exista un exceso de financiamento. Do mesmo modo so poderán incluirse outros gastos de financiamento afectado no importe non financiado por outras administracións públicas ou por achegas privadas, de tal xeito que o financiamento finalista total non poida exceder do 100% do gasto acreditado. O Anexo II debe presentarse por triplicado exemplar. Á vista das solicitudes presentadas polos concellos da provincia, o Pleno da Deputación prestará aprobación ao plan onde se incluirán as actuacións solicitadas polos concellos que estean correctas e completas. Unha vez aprobado o plan, someterase a exposición pública mediante a publicación dun anuncio no Boletín Oficial da Provincia para que durante un prazo de 10 días se poidan presentar as alegacións que se estimen oportunas, e será remitido para o seu coñecemento e informe á Xunta de Galicia e á Comisión Galega de Cooperación Local, de acordo co artigo 112 e concordantes da Lei 5/1997, de 22 de xullo, da administración local de Galicia. Unha vez transcorridos os 10 días de exposición pública e dende a solicitude de informe sen que se presentaren alegacións nin se emitira o informe, poderanse proseguir os trámites. A contratación das obras farase polos respectivos concellos por delegación da deputación, e deberá enviarse á deputación a documentación que de seguido se indica xunto coa acta de comprobación do replanteo ata o día 10 de decembro de 2012. A contratación realizarase de acordo co citado Real Decreto Lexislativo 3/2011, utilizando os pregos-tipo de cláusulas administrativas particulares aprobados por esta deputación. Excepcionalmente, as obras poderán ser executadas pola propia administración de acordo co establecido no art.24 da devandita norma. As baixas que se produzan no plan destinaranse a minorar a achega municipal que se realice ata anular, se fora posible, a dita achega. O resto da baixa destinarase a minorar a achega provincial na correspondente actuación. Unha vez adxudicadas as obras deberá remitirse á esta deputación a seguinte documentación: - Listaxe das obras cos datos de adxudicación debidamente cubertos no modelo que se enviará ao concello coa circular de contratación - A certificación do acordo ou resolución de adxudicación do contrato - Documento administrativo no que se formalicen os correspondentes contratos - Acta de comprobación do replanteo - No caso de adxudicación mediante procedemento negociado, deberá presentarse a seguinte documentación: - xustificación da publicidade da licitación ou a consulta a 3 empresas. - a relación das ofertas presentadas cos seus respectivos importes. - informe técnico xustificativo da aplicación dos criterios da adxudicación previstos na cláusula 15 en relación co Anexo IV do prego de cláusulas administrativas, coa valoración aplicada as ofertas presentadas - No caso de adxudicación mediante procedemento aberto cun único criterio de valoración-factor prezo, ou con multiplicidade de criterios de valoración deberá presentarse a seguinte documentación: - xustificación da publicidade da licitación - a relación das ofertas presentadas cos seus respectivos importes - informe técnico xustificativo da aplicación dos criterios de adxudicación previstos no do prego de cláusulas administrativas, coa valoración aplicada as ofertas presentadas - No caso de que foran executadas pola propia administración, debera presentarse o informe do secretario do concello no que se indique cal dos supostos é de aplicación ao caso concreto, dos contidos no artigo 24 do Real Decreto Lexislativo 3/2011 e a acta de inicio das obras. A deputación transferirá ao concello o importe da achega provincial segundo se detalla a continuación para cada un dos tipos de actuacións incluídas neste plan. En todo caso ao realizarse o pagamento con caracter parcialmente prepagable, o concello deberá xustificar a efectiva aplicación da achega provincial recibida á finalidade para a que foron transferidos. No caso de que os importes das obras executadas polo concello incluidas dentro do plan así como do resto das actuacións realizadas, sexan inferiores as cantidades transferidas ao concello, iniciarase un procedemento de reintegro da cantidade que corresponda. O concello queda obrigado a facilitar canta información lle sexa requirida pola deputación. A) OBRAS E SUBMINISTRACIÓNS - OBRAS: Cando se reciba na deputación a acta de comprobación de replanteo da obra, a deputación transferirá ao concello, con caracter de prepagable, o 50% da achega da deputación calculada sobre o presuposto de adxudicación de cada actuación. As obras executaranse polos respectivos concellos con arranxo ao proxecto técnico da obra ou prego de prescricións técnicas da subministración. A dirección e a execución das obras realizaraas o concello correspondente, sen prexuízo da posibilidade de que a deputación realice as inspeccións que considere convenientes. As modificacións dos contratos tramitaranse, no seu caso, polo concello, de acordo co establecido no Real decreto lexislativo 3/2011 citado. De calquera xeito, requirirase a redacción dun proxecto reformado que será aprobado polo concello e posteriormente pola deputación. Calquera incremento que se derive da execución do proxecto deberá ser financiado integramente polo concello correspondente. Á medida que se execute a obra, os concellos deben presentar na deputación as correspondentes certificacións de execución das obras ou as facturas, debidamente aprobadas polo órgano municipal competente, para a súa aprobación técnica pola deputación. Xunto coa primeira certificación deberán presentarse dúas fotografías onde se reflicta a colocación do cartel na obra e no seu contorno, conforme ao modelo establecido. Cando se presente a derradeira certificación de execución ou factura acompañada da “acta de recepción”, así como a certificación acreditativa da aprobación da certificación ou factura polo órgano municipal competente e a acreditación de ter destinado o importe anticipado a realizar os pagos correspondentes, a deputación transferirá ao concello o 50% ou resto da achega provincial, calculada sobre o presuposto de adxudicación, correspondente ao investimento executado. Todas as obras deberán estar terminadas antes do 30 de xuño de 2013. - SUBMINISTRACIÓNS: Cando se reciba na deputación a factura aprobada polo órgano municipal competente acompañada da acta de recepción, a deputación transferirá ao concello o 100% da achega da deputación. Todas as subministracións deberán estar realizadas antes do 30 de xuño de 2013. B) HONORARIOS DE REDACCIÓN DE PROXECTOS DE OBRAS Cando se solicite a inclusión dentro do Plan dos honorarios da redacción dos proxectos de obras, que sexan contratados externamente, os concellos deberán remitir á Deputación copia do contrato asinado para a redacción dos mesmos, para poder transferir o pago do 50% da achega solicitada á deputación calculada sobre o importe do contrato de adxudicación. A remisión da copia do contrato de redacción de proxectos deberá realizarse antes do 10 de decembro de 2012 Con posterioridade e antes do 30 de xuño de 2013 o concello deberá presentar a correspondente factura aprobada polo órgano municipal competente e a deputación transferirá o 50% ou resto da achega provincial. C) ACHEGAS MUNICIPAIS A OUTROS PLANS, PROGRAMAS E CONVENIOS A deputación transferirá ao concello o 50% da achega provincial aplicada a esta finalidade logo da aprobación do plan polo pleno en base aos datos que figuran no ANEXO IV presentado coa solicitude de participación no plan. Os concellos deberán presentar na deputación, antes do 30 de xuño de 2013, un informe asinado pola Intervención ou Secretaría-intervención do concello xustificativo da achega provincial, así como a acta de recepción do investimento ou informe técnico xustificativo da súa execución segundo o modelo que figura como anexo V ás bases. Á vista da citada documentación anexa a deputación transferirá ao concello o 50% ou resto da achega provincial solicitada para esta finalidade. Unha vez que o concello realice o pago da citada cantidade, enviarase á deputación o xustificante do pagamento. D) FINANCIAMENTO DO GASTO CORRENTE DO CONCELLO DA ANUALIDADE 2012 Á vista da documentación recibida do concello na que se solicita aplicar parte da achega provincial asignada neste plan ao financiamento dos gastos correntes previstos para o exercicio 2012, onde se achega o informe de previsión de gastos da intervención ou secretaría-intervención segundo o modelo que figura como anexo II ás bases da convocatoria e na que se reflicte a parte subvencionada con cargo ao POS 2012 – gastos correntes, a deputación transferirá ao concello, con carácter de prepagable, o 50% do importe da cantidade indicada sempre que estea debidamente xustificada a súa aplicación aos gastos estimados a financiar polo concello para o exercicio 2012. Unha vez feitos os pagos, os concellos deberán presentar na deputación, antes do 31 de marzo de 2013, un informe xustificativo dos pagos realizados, asinado pola intervención ou secretaría-intervención, no que se detallen os pagos efectuados e os dereitos recoñecidos por subvencións finalistas para a mesma finalidade, segundo o modelo que figura como anexo III, e a deputación á vista da citada documentación transferirá o 50% ou resto da achega provincial solicitada. No suposto de que o concello non presente a documentación xustificativa no prazo sinalado, seguirase o procedemento previsto no artigo 70.3 do Real decreto 887/2006, de 21 de xullo, polo que se aproba o regulamento da Lei 38/2003, de 17 de novembro, xeral de subvencións. O importe dos pagos xustificados deberá acadar ao da subvención da deputación ou, no caso de que se tiveran outras subvencións, deberá acadar a suma da totalidade das subvencións. No suposto de que o concello destinara parte da cantidade asignada ao financiamento de gastos correntes no POS 2012, deberán coordinar os gastos imputados para que non exista un exceso de financiamento. Do mesmo modo so poderán incluirse outros gastos de financiamento afectado no importe non financiado por outras administracións públicas ou por achegas privadas, de tal xeito que o financiamento finalista total non poida exceder do 100% do gasto acreditado. O concello queda obrigado a facilitar canta información lle sexa requirida pola deputación. A interpretación e a resolución das dúbidas que puidesen xurdir serán resoltas polo Presidente da Deputación, previo informe da Secretaría e da Intervención. Para o non disposto expresamente nas presentes bases, aplicarase supletoriamente o establecido na Lei 38/2003 de 17 de novembro, xeral de subvencións.1º) Participar no Plan “DTC 94: Unha deputación para todos os concellos” da Deputación Provincial da Coruña, cuxas bases se coñecen e aceptan na súa totalidade, e solicitar a aplicación da subvención asignada a seguinte finalidade: A) Obras e suministracións: Aprobar os correspondentes proxectos técnicos. B) Honorarios de redacción de proxectos de obras C) Achegas municipais a outros plans, programas ou convenios D) Financiamento do gasto corrente do concello da anualidade 2012 E) Resumo 2º) Declarar que o concello conta cos terreos, autorizacións e concesións necesarios para a execución da obra.3º) (Só no caso de que exista achega municipal voluntaria) Para o financiamento do importe da achega municipal, este concello comprométese a incluír no orzamento municipal correspondente, crédito dabondo para o seu financiamento.4º) Declarar que o concello non solicitou nin percibiu ningunha subvención doutras administracións públicas para o financiamento do investimento ou do gasto corrente para o que se solicita a achega provincial, no caso de que existan axudas ou subvencións concorrentes doutras administracións para a súa execución, achegarase o detalle de cada unha delas, acreditándose que a súa suma total non supera o 100% do seu importe.5º) Autorízase á deputación a obter as certificacións da Axencia Estatal de Administración Tributaria e da Tesourería da Seguridade Social nas que se acredite que o concello está ao corrente nas súas obrigas tributarias e coa Seguridade Social. E para que así conste, expido a presente certificación, de orde e co visto e prace do Sr. alcalde, en, de. V. e pr. O alcalde INFORME DA INTERVENCIÓN OU SECRETARÍA-INTERVENCIÓN DO CONCELLO DE PREVISIÓN DE GASTOS CORRENTES 2012 PARA O PAGO DO PRIMEIRO 50% DA ACHEGA PROVINCIAL (Lugar, data e nome da persoa que asina o documento) INFORME DA INTERVENCIÓN OU SECRETARÍA-INTERVENCIÓN DO CONCELLO DE PREVISIÓN DE GASTOS CORRENTES 2012 PARA O PAGO DO PRIMEIRO 50% DA ACHEGA PROVINCIAL (Lugar, data e nome da persoa que asina o documento) INFORME DA INTERVENCIÓN OU SECRETARÍA-INTERVENCIÓN DO CONCELLO DE PREVISIÓN DE GASTOS CORRENTES 2012 PARA O PAGO DO PRIMEIRO 50% DA ACHEGA PROVINCIAL (Lugar, data e nome da persoa que asina o documento) INFORME DA INTERVENCIÓN OU SECRETARÍA-INTERVENCIÓN DO CONCELLO XUSTIFICATIVO DOS PAGOS DE GASTOS CORRENTES REALIZADOS NO 2012 PARA O PAGO DO SEGUNDO 50% OU RESTO DA ACHEGA PROVINCIAL (Lugar, data e nome da persoa que asina o documento) INFORME DA INTERVENCIÓN OU SECRETARÍA-INTERVENCIÓN DO CONCELLO XUSTIFICATIVO DOS PAGOS DE GASTOS CORRENTES REALIZADOS NO 2012 PARA O PAGO DO SEGUNDO 50% OU RESTO DA ACHEGA PROVINCIAL (Lugar, data e nome da persoa que asina o documento) INFORME DA INTERVENCIÓN OU SECRETARÍA-INTERVENCIÓN DO CONCELLO XUSTIFICATIVO DOS PAGOS DE GASTOS CORRENTES REALIZADOS NO 2012 PARA O PAGO DO SEGUNDO 50% OU RESTO DA ACHEGA PROVINCIAL (Lugar, data e nome da persoa que asina o documento) CONCELLOS QUE DESTINAN A CANTIDADE ASIGNADA POLA DEPUTACIÓN AO FINANCIAMENTO DAS ACHEGAS MUNICIPAIS OBRIGATORIAS A OUTROS PLANS OU PROGRAMAS DA DEPUTACIÓN OU DOUTRAS ADMINISTRACIÓNS A efectos do pagamento do 50% da achega provincial, informo que o concello adquiriu o compromiso de realizar unha achega municipal pola cantidade que se indica, ou que a Administración que xestiona o Plan ou Programa realizou o requirimento de ingreso do citado importe: (Lugar, data e nome da persoa que asina o documento CONCELLOS QUE DESTINAN A CANTIDADE ASIGNADA POLA DEPUTACIÓN AO FINANCIAMENTO DAS ACHEGAS MUNICIPAIS OBRIGATORIAS A OUTROS PLANS OU PROGRAMAS DA DEPUTACIÓN OU DOUTRAS ADMINISTRACIÓNS A efectos da xustificación e pagamento do 50% ou resto da achega provincial solicitada, xúntase a acta de recepción do investimento ou informe técnico xustificativo da súa execución. Unha vez que o concello realice o pago da citada cantidade, enviarase á deputación o xustificante do pagamento. (Lugar, data e nome da persoa que asina o documento) O que se expón ao público por un prazo de dez días, que se contarán dende o día seguinte ao da inserción deste anuncio no Boletín Oficial da Provincia, co obxecto de que se poidan presentar as reclamacións ou alegacións que se consideren oportunas, quedando de manifesto o correspondente expediente na Sección de Plans Especiais. A Coruña, 30 de xullo de 2012 A presidenta en funcións O secretario Maria Dolores Faraldo Botana José Luis Almau Supervía